Dow Jones Industrial Average

Dow Jones Industrial Average (, također poznat kao DJIA, Dow 30 ili, naformalno, kao Dow Jones index ili the Dow) je jedan od indeksa vrijednosti dionica koje je stvorio Charles Dow, urednik Wall Street Journala i osnivač Dow Jones & Company. Dow je stvorio indeks kako bi se moglo mjeriti tržišno kretanje industrijske komponente na američkoj burzi dionica. To je najstariji tržišni indeks u SAD koji i danas postoji.

Danas se indeks sastoji od 30 najvećih i najrasprostranjenijih javnih kompanija u SAD. "Industrijski" dio imena se nalazi uglavnom iz historijskuh razloga— mnoge od 30 modernih komponenti imaju malo zajedničkog s teškom industrijom. Da bi se kompenzirao efekt cijepanja dionica i drugih prilagođavanja, trenutno je skalirani prosjek, a ne pravi prosjek cijena dionica komponenti — pravi prosjek cijena se množi s faktor skale, koji se mijenja s vremenom, i koji tvori vrijednost indeksa.

Historija 
DJIA je prvi put objavljen 26.5. 1882. te je predstavljao prosjek dvanaest dionica različitih važnih američkih industrija. Od originalnih dvanaest, jedino General Electric je ostao dio indeksa. Ostalih jedanaest su bili:
 American Cotton Oil Company, prethodnik Bestfoods, danas dio Unilevera
 American Sugar Company, danas Amstar Holdings
 American Tobacco Company, razbijena 1911. godine
 Chicago Gas Company, kupljena od Peoples Gas Light & Coke Co. 1897. godine (danas Peoples Energy Corporation)
 Distilling & Cattle Feeding Company, danas Millennium Chemicals, odjel Lyondell Chemical Company
 Laclede Gas Light Company, danas djeluje kao The Laclede Group
 National Lead Company, danas NL Industries
 North American Company, (Edison) električna kompanija razbijena 1950-ih
 Tennessee Coal, Iron and Railroad Company, kupljena od U.S. Steel 1907. godine
 U.S. Leather Company, raspuštena 1952. godine
 United States Rubber Company, promijenila ime u Uniroyal 1967. gpdine, kupljena od Michelina 1990. godine

Kada je prvi put objavljen, indeks je stajao na 40,94. Računao se kao obični prosjek, sa zbrajanjem cijena komponenata i dijeljenjem s brojem dionica. Mnoge od najvećih pomaka cijene Dowa su se dogodile rano u njegovoj historiji, dok se tek stvarala moderna industrijska ekonomija. 
 Indeks je dosegao svoj najniži rekord od 28,48 za vrijeme ljeta 1896.
 Najveći jednodenvni pad postotka u historiji Dowa se dogodio 12.12. 1914. gоdine, 24,39%, nakon višemjesečne pauze u trgovanju NYSE-a izazvanu prvog svjetskog rata. 

Godine 1916. je broj dionica DJIA podignut na 20, a konačno na 30 godine, na vrhuncu bull tržišta "ludih dvadesetih". Slom 1929. godine i velika ekonomska kriza nakon nje je vratila prosjek na njegovu početnu točku, gotovo 90% ispod vrha, na dan 8.7. 1932. Vrhunac dosegnut 3.9. 1929 se neće doseći do 1954. 
 Najvećе jednodnevno povećanje indeksa, 14,87%, se dogodilo 6.10. 1931, u doba bear marketa 1930-ih.
 Bull market poslije drugog svjetskog rata, koji je tržište vratio iznad vrhunaca 1920s-uh, je trajao do 1966.
 14.11. 1972. prosjek je dosegao 1.000 (1.003,16) prvi put, usred dugotrajnog bear marketa.

1980-e a posebno 1990-e su vidjele vrlo brzi rast prosjeka, iako se povremeno događale manje korekcije
 Najvisi jednodnevni pad prosjeka nakon 1914. se dogodio na "Crni ponedjeljak", 19.10. 1987, kada je prosjek pao fell 22,6%. 
 Najveći jednodnevni porast prosjeka od 1932, 10,15%, se dogodio dva dana kasnije, u srijedu 21.10., vrativši Dow iznad 2.000 te na putu za godišnji porast. 
 21.11. 1995. DJIA je imala završnu dnevnu vrijednost od 5.000 (5.023,55) po prvi put. 
 29.3. 1999. prosjek je imao završnu dnevnu vrijednost od 10.006,78, prvi put iznad plafona od 10.000 . 
 3.5. 1999. Dow je imao završnu dnevnu vrijednost od 11.014,70, prvi put iznad plafona od 11.000. 

Neizvjesnost ranih 2000-ih je donijelo značajni bear market, a da li je on završio ili tek hiberniran je pitanje oko koga ekonomisti danas lome koplja.
 14.1. 2000. DJIA je dosegao svoj najviši rekord od 11.750,28 u trgovanju prije nego što je dosegao završnu dnevnu vrijednost od 11.722,98; oba rekorda neće biti razbijena do 3.10. 2006.
 Najveći jednodnevni porast Dowa, od 499,19, ili 4,93% se dogodio 16.3. 2000, dok se šire tržište približavalo svom vrhom.
 Najveći jednodnevni pad vrijednosti bodova u historiji DJIA se zbio 17.9. 2001, prvi dan trgovanja nakon napada 11. septembra, kada je Dow pao za 684,81 bodova, ili 7,1%. Do kraja tjedna je Dow pao 1.369,70 points, ili 14,3%. Ekonomske mjere su dozvolile da prosjek završi godinu iznad 10.000. 
 Do sredine 2002. godine prosjek se vratio na razinu iz 1998. godine - 8.000. 
 9.10. 2002, DJIA je došao na 7.286,27 (u samom danu na 7.197,49), najnižu završnu dnevnu vrijednost od oktobra 1997. 
 Do kraja 2003. godine Dow se vratio na razinu od 10.000. 
 9.1. 2006. prosjek je razbio plafon od 11.000 po prvi put od juna 2001, sa završnom dnevnom vrijednošću od 11.011,90. 
 U oktobru 2006, četiri godine nakon minimuma u bear marketu, DJIA je postavila svjež rekord teoretski, za vrijednost unutar dana, završnu dnevnu, završnu tjednu, i završnu mjesečnu vrijednost prvi put nakon skoro sedam godina, završivši iznad 12.000 prvi put na 19. obljetnicu Crnog ponedjeljka. 

Note: Za trenutne rekorde, v. Međaši u završnim dnevnim vrijednostima Dow Jones Industrial Averagea.

Vanjske veze 

 Yahoo! Finance page for ^DJI
 Dow Jones & Company Website
 History of Stock Market Indexes
 The Dow Jones Industrial Average Celebrates 110 Years 
 Dow Jones Industrial Average (DJIA) and USA Corporate Profits Research 
 Seeking Alpha coverage of the Dow ETF
Kretanje
 Chart of DJIA performance (1928-present) - Linearna skala
 Chart of DJIA performance (1928-present) - Logaritamska skala

Nastanci 1896.
Ekonomija SAD